text: 21/09/2017 Tortosa 0 comentaris imprimir enviar a un amic
  L'Alcalde de Tortosa assistirà a la citació de la Fiscalia dilluns a Madrid
  Ho ha anunciat en unes declaracions al Congrés on ha apuntat que malgrat les citacions als 720 alcaldes "ningú canviarà" la determinació de "facilitar el vot dels nostres conciutadans". "Si algú pensava que això són citacions preventives", ha apuntat, que sàpiga que "això no portarà enlloc". En aquest sentit ha criticat que s'assabentés de la seva citació davant la Fiscalia del Tribunal Suprem per la premsa i no li arribés la notificació oficial fins tres hores després. També ha acusat l'executiu de Rajoy d'estar aplicant l'article 155 de la Constitució a Catalunya "per la porta del darrere" i ha apuntat que la seva formació no decidirà sobre si continua o no participant a les sessions del Congrés dels Diputats "fins l'1-O". De fet, el PDeCAT participarà aquest dijous a les votacions de les conclusions de la Comissió Fernández Díaz, tot i que no assistirà a cap altre comissió al llarg de la setmana.